
Nr. 273

A V I Z

asupra proiectului de Lege pentru aprobarea Ordonanţei de urgenţă a Guvernului nr.35/2001 privind  abrogarea Ordonanţei de urgenţă a Guvernului nr.129/1999 pentru modificarea Legii fondului cinegetic şi a protecţiei vânatului nr.103/1996 şi a Ordonanţei de urgenţă a Guvernului nr. 69/2000 privind modificarea şi completarea Legii fondului cinegetic şi a protecţiei vânatului nr.103/1996, precum şi pentru modificarea Legii fondului cinegetic şi a protecţiei vânatului nr.103/1996.

În conformitate cu prevederile art.89 şi 107 din Regulamentul Camerei Deputaţilor, Comisia juridică, de disciplină şi imunităţi a fost sesizată, în procedură de urgenţă,  spre dezbatere şi avizare, cu proiectul de Lege pentru aprobarea Ordonanţei de urgenţă a Guvernului nr.35/2001 privind  abrogarea Ordonanţei de urgenţă a Guvernului nr.129/1999 pentru modificarea Legii fondului cinegetic şi a protecţiei vânatului nr.103/1996 şi a Ordonanţei de urgenţă a Guvernului nr. 69/2000 privind modificarea şi completarea Legii fondului cinegetic şi a protecţiei vânatului nr.103/1996, precum şi pentru modificarea Legii fondului cinegetic şi a protecţiei vânatului nr.103/1996, trimis cu adresa nr.273 din 7 mai 2001 şi înregistrată sub nr.625/XVIII/11 din  7  mai 2001.



Potrivit prevederilor art.60 din Regulamentul Camerei Deputaţilor, comisia a dezbătut proiectul de lege, menţionat mai sus, în şedinţa din 9 mai  2001.



Membrii comisiei au examinat ordonanţa de urgenţă supusă aprobării, expunerea de motive şi avizul favorabil al Consiliului Legislativ nr.123/15.02.2001.  



În urma dezbaterilor, cu majoritate de voturi, s-a hotărât avizarea favorabilă a proiectului de lege în forma adoptată de Senat la 2 mai 2001.



În raport de obiectul şi conţinutul său, proiectul de lege face parte din categoria legilor organice.

             consilier

      Panoviciu Georgeta

